  Майя Бывальцева 16-тӥ шуркынмонлы Удмуртиын коронавирус инфекциен черлан 158 выль учыръёсты пусйизы. Со сярысь улосвыл тӧролэн но кивалтэтлэн «ВКонаткте» мерлыко вотэсысь огиназы ивортӥзы. Выль черламъёс пӧлын Ижкарын 90 улӥсьёс, Дэри ёросын – 16, Кияса ёросын – укмыс, Якшур-Бӧдья, Глаз ёросъёсын – быдэн сизьым, Сарапул ёросын – куать, Шаркан ёросын – вить, Вотка, Алнаш ёросъёсын – быдэн ньыль, Воткаын, Сарапулын, Камбарка ёросъёсын – быдэн куинь, Пичи Пурга ёросын – одӥг. 122 адями йӧназ. Кык мурт кулӥз – 70 аресъем кышномурт но 48 аресъем воргорон Туннэ нуналлы элькунын выль коронавирус инфекциен черлан 11 сюрс 237 учыр лабораториосын зэматэмын. 9 сюрс 110 адями йӧназ, 201 мурт улонысь кошкиз. Та дыре 175 висисьёслэн тазалыксы секыт лыдъяське. Удмуртиын коронавируслы оглом 595 сюрс 948 эскеронъёс ортчытӥзы, берло нуналскын – 4 сюрс 4.  Тегъёс: Тазалык Ижкар висён Удмуртия коронавирус  